NORAKSTS

|  |  |
| --- | --- |
| 24.02.2022. | Nr.3/17 |

**ILGTERMIŅA AIZŅĒMUMA ŅEMŠANA ERAF PROJEKTA “DAUDZFUNKCIONĀLĀ SOCIĀLO PAKALPOJUMU CENTRA ĒKAS**

**ZIRGU IELĀ 47A, JELGAVĀ, ENERGOEFEKTIVITĀTES PAAUGSTINĀŠANA” ĪSTENOŠANAI**

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar likuma “Par pašvaldībām” 21. panta pirmās daļas 27. punktu, likuma “Par pašvaldību budžetiem” VI nodaļu, likuma “Par valsts budžetu 2022. gadam” 10. panta otrās daļas 1. punktu un Ministru kabineta 2019. gada 10. decembra noteikumiem Nr. 590 ”Noteikumi par pašvaldību aizņēmumiem un galvojumiem”, Jelgavas pilsētas Attīstības programmas 2014.-2020. gadam Investīciju plāna Rīcībpolitikas R2 “Veselības un sociālo pakalpojumu kvalitāte un pieejamība” 2.5.3. punktu “Sabiedrībā balstītu sociālo pakalpojumu infrastruktūras izveide Jelgavā” un saskaņā ar 2021. gada 23. augustā starp Centrālo finanšu un līgumu aģentūru un Jelgavas valstspilsētas pašvaldību noslēgto Vienošanos Nr.4.2.2.0/20/I/003 par ERAF projekta “Daudzfunkcionālā sociālo pakalpojumu centra ēkas Zirgu ielā 47A, Jelgavā, energoefektivitātes paaugstināšana” īstenošanu,

**JELGAVAS VALSTSPILSĒTAS DOME NOLEMJ:**

1. Ņemt Valsts kasē ar tās noteikto kredīta procentu likmi ilgtermiņa aizņēmumu ERAF projekta “Daudzfunkcionālā sociālo pakalpojumu centra ēkas Zirgu ielā 47A, Jelgavā, energoefektivitātes paaugstināšana” īstenošanai 800 107,07 *euro* (astoņi simti tūkstoši viens simts septiņi *euro* 07 *centi*) uz 20 gadiem ar atlikto pamatsummas maksājumu uz 3 gadiem, sadalot pa gadiem:
   1. 2022. gadā 457 661,24 *euro* (četri simti piecdesmit septiņi tūkstoši seši simti sešdesmit viens *euro* un 24 *centi*);
   2. 2023. gadā 342 445,83 *euro* (trīs simti četrdesmit divi tūkstoši četri simti četrdesmit pieci *euro* un 83 *centi*).
2. Aizņēmuma atmaksu garantēt ar Jelgavas valstspilsētas pašvaldības budžetu.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 24. februārī